《赏花夜归图》
明代·李东阳

江南三月花满城，城南城北堪游行。马啼冲晓踏春去，日暮归来空复情。

溪桥系马纡春步，绿遍苍苔旧时路。醉眼低迷杨柳烟，春衣坐湿蔷薇露。

重门曲槛花阴阴，李径桃蹊深复深。手持红烛候归路，应见儿童知赏心。

赏心自少今已老，每忆花枝被花恼。寄语高林宿鸟知，明朝莫更催归早。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。